ועדת העבודה והרווחה, כנסת 25, פרוטוקול מספר 46, 2023-05-16 00:00

ישראל אייכלר: שלום לכל הנוכחים כאן ולאלה שב- ZOOM

ישראל אייכלר:  אנחנו עוסקים היום בתתי נושאים שנוגעים לציון היום של ״והדרת פני זקן״ בכנסת

ישראל אייכלר:  הייתי עכשיו לכמה דקות בוועדת החינוך והיה שם דבר גדול מאוד, הם עושים בוועדת החינוך משהו מדהים שנוגע בקשר בין ילדים לקשישים

ישראל אייכלר:  כשאני הייתי צעיר הזקנים אמרו לילדים: ״לכו מפה״, והילדים אמרו לזקנים ״חתיאר זקן״

ישראל אייכלר:  היום אני יודע שיש המון בתי ספר, שעושים עבודות שורשים בהם כל ילדה הולכת לסבא ולסבתא שלה ושומעת את הסיפור שלהם, את מה שהיה

ישראל אייכלר:  זה דבר שעוזר גם לקשישים וגם לילדים והם שואבים מהם הרבה חוכמה

ישראל אייכלר:       לכן פתחתי בזה על מנת לכבד את הוועדה הזאת ולברך אותם

ישראל אייכלר:  יש פסוק מפורש: "שאל אביך ויגדך, זקניך ויאמרו לך״

ישראל אייכלר:  זאת אומרת, הקשר השורשי, בפרט בעם היהודי, תמיד עסק בעניין של הזקן והצעירים

ישראל אייכלר:  מישהו פעם אמר לי שיש יצורים אחרים, שאצלם לאמא יש קשר לתינוק, אבל את הנכד היא כבר לא מכירה

ישראל אייכלר:  חוץ מבני האדם

ישראל אייכלר:  אצל בני האדם, גם נכדים וגם נינים מאוד קשורים אל ההורים

ישראל אייכלר:  וכמו הציטוט אותו אמרתי קודם, כשבני האדם צריכים ללמוד חוכמה, על ידי זה שמכבדים את הזקנים, כך הצעירים לומדים את החוכמה

ישראל אייכלר:       הנושא שעכשיו נעסוק בו הוא: התמודדות המדינה עם הזדקנות האוכלוסייה

ישראל אייכלר:  אני מתפלל שזה יימשך ככה

ישראל אייכלר:  פעם הייתי באיזו ועדה, בא איש הביטוחים ואמר: ״המצב של המדינה חמור מאוד, אנשים חיים יותר מידי, ולפי המצב האקטוארי אנחנו נצטרך לתת להם קצבאות וכשהם יהיו קשישים, המדינה תקרוס״

ישראל אייכלר:  ואז התחילה הקורונה, ואני אמרתי לו: ״פתחת פה, שיחררו אותך מהרבה קשישים״

ישראל אייכלר:  לצערנו הגדול

ישראל אייכלר:  ברוך השם היום כבר הודיעו רשמית שהקורונה היא לא מגפה, ואני מאחל שתהיה הזדקנות ושיהיו הרבה קשישים

ישראל אייכלר:  ואנחנו צריכים להתמודד עם האופן שבו אנחנו מתפלים בקשישים

ישראל אייכלר:       כמו שאמרתי בדיון הקודם, יש את הפתגם הרוסי, שמתייחס לזה שהזקנה זה לא טוב, זאת אומרת, זקנה זה לא אושר

ישראל אייכלר:  ואצלנו אומרים בדיוק את ההפך

ישראל אייכלר:  האדם המאושר ביותר הוא האיש הזקן, אם הוא בריא כמובן, כשהוא רואה דורות של בנים, נכדים ונינים, שהולכים בדרך הישרה

ישראל אייכלר:  זקנה היא לא מחלה

ישראל אייכלר:  יש היום הרבה יותר אנשים בני 100 ממה שהיה כשאני הייתי צעיר, אז לא ראינו כל כך הרבה אנשים בני 100

קריאה: 1,800 אנשים בני ישראל בני 100 ויותר

ישראל אייכלר: 1,800 אנשים בני 100

ישראל אייכלר:  חמסה חמסה

ישראל אייכלר:  מרן הגאון הרב גרשון אדלשטיין, חגג לפני שבועיים או שלושה את יום הולדתו ה-100, ואתמול בשכונה שלנו הייתה סבתא, שכל הצאצאים שלה באו כדי לחגוג לה יום הולדת 100

ישראל אייכלר:  אז בואו עכשיו נדבר על איך אנחנו מתמודדים עם זה

ישראל אייכלר:  אז קצת נתונים משעממים, אבל נתונים

ישראל אייכלר:  אני רוצה לתת את הקרדיט לדיור מוגן ׳אבא׳ שנתנו לנו את נייר העמדה והם נתנו לנו את הנתונים

ישראל אייכלר:  יש היום בישראל מיליון איש בני 65 ומעלה, כן ירבו

ישראל אייכלר:  ואנחנו, אני אומר אנחנו, כי על פי החוק אני כבר קשיש, מהווים כ-12% מכלל אוכלוסיית ישראל ומספר זה צפוי להכפיל את עצמו עד שנת 2040

ישראל אייכלר:       עד שנת 2040 אוכלוסיית הקשישים תוכפל, נהיה 14%

ישראל אייכלר:  למרות שאנחנו יודעים את זה, אין תוכנית אסטרטגית ייעודית לאתגר הזה, ויש חוסר מודעות לכך שהשקעת משאבים כעת, תחסוך מהמדינה משאבים עצומים בעתיד

ישראל אייכלר:  אני מסכים עם המשפט הזה

ישראל אייכלר:  נעבור לאנשים שעוסקים בזה

ישראל אייכלר:  ברכי דליצקי, מנהלת אגף אזרחים ותיקים במשרד הנגב, הגליל והחוסן הלאומי

ברכי דליצקי: נעים מאוד

ברכי דליצקי:  לכבוד הוא לי לפתוח את הדברים

ברכי דליצקי:  תודה רבה על זכות הדיבור

ברכי דליצקי:  אני מנהלת את האגף לאזרחים ותיקים במשרד הנגב, הגליל והחוסן הלאומי

ברכי דליצקי:  אנחנו מזה חמש שנים בנינו כבר תוכנית אסטרטגית, שמטרתה, למעשה, היא להסתכל על היערכות להזדקנות האוכלוסייה

ברכי דליצקי:  כאשר ההבנה היא שמדינה שלא תתכונן להזדקנות, לא תוכל להכיל אותה ולא תעשה את זה בצורה נכונה ומיטבית

ברכי דליצקי:  אמרת במדויק, 14%, זה מהסיבה הפשוטה שבמדינת ישראל אנחנו טובים בילודה ואכן היחס בין אזרחים ותיקים לבין שאר האוכלוסייה גדל באחוזים, בצורה נמוכה יותר מאשר מספרית

ישראל אייכלר: אבל יהיו לנו שני מיליון קשישים בעוד כמה שנים?      

ברכי דליצקי: מדברים על 2035, 2040

ברכי דליצקי:  שזה לא רחוק, זה רק נשמע רחוק

ברכי דליצקי:  תוך עשור או עשור וחצי

ברכי דליצקי:  ההבנה היא שלמעשה תקופת החיים מתארכת

ברכי דליצקי:  תינוק שנולד היום יחייה עד גיל 100, אבל תקופת התלות רק נדחקת ולא מצטמצמת

ברכי דליצקי:  השכלנו לתת מענה שהוא מענה רפואי לעילא ולעילא

ברכי דליצקי:  היום אפשר להחליף ברכיים ולעשות המון דברים על מנת להאריך את תקופת החיים

ישראל אייכלר: אבל את המוח אי אפשר להחליף, זו הבעיה

ישראל אייכלר:  כי כל הבעיות מתחילות במוח

ישראל אייכלר:  בנוגע לבעיות רגליים באמת אפשר להחליף ברכיים וכל מיני דברים, זו לא בעיה

קריאה: דווקא המחקר מתקדם עכשיו, עוד רגע

ברכי דליצקי: בדיוק

ישראל אייכלר: בנושא של דמנציה ואלצהיימר?      

ברכי דליצקי: כן

קריאה: לאט לאט

ישראל אייכלר: בסדר, אני מקווה שעד שתגיע הבשורה אז כולנו נהיה צלולים

ברכי דליצקי: לחלוטין

ברכי דליצקי:  אני אומר שהאגף מתרכז במספר דברים בנושא של היערכות להזדקנות האוכלוסייה

ברכי דליצקי:  וההבנה שלנו היא שמדינת ישראל צריכה להתחיל לראות את הזקן הבריא

ברכי דליצקי:  אותו אדם עצמאי

ברכי דליצקי:  ולא להסתכל על הדברים בגיל כרונולוגי אלא בגיל תפקודי ועל פני כל השנים

ברכי דליצקי:  גם סביב השולחן הזה יש זקנים תפקודיים מאוד, שמגיעים גם לגיל 80 ואף למעלה מזה

ברכי דליצקי:  אנחנו מתמקדים מאוד בכל הנושא של היערכות לתקופת החיים החדשה

ברכי דליצקי:  מסתכלים על אותם אנשים שיהיו הזקנים של עוד עשור

קריאה: מה זה נקרא נערכים? בנייה של בתי אבות? על מה את מדברת?      

ברכי דליצקי: לא

ברכי דליצקי:  רק שלושה אחוזים מאוכלוסיית האזרחים הוותיקים חיים מחוץ לביתם

ברכי דליצקי:  כולנו אוהבים להזדקן בתוך הבית שלנו וככל שאנחנו מזדקנים היכולת שלנו לשנות - - -      

ישראל אייכלר: אז מה היא ההיערכות?     

ברכי דליצקי: אנחנו למעשה פתחנו מרכזים ברחבי הארץ, בשיתוף עם הג׳וינט שעזר לנו בפיתוח של העניין הזה, שנקרא UP60+

ברכי דליצקי:  המרכזים האלה מנגישים לאזרחים הכוונה לקראת הפרישה להם, בהיבטים פיננסיים, איך נכון להם להתכונן לפרישה

ברכי דליצקי:  כי יש החלטות שאתה מקבל לפני הפרישה בכל הנושאים הכלכליים, שלא ניתן לשנות אותם לאחר מכן

ברכי דליצקי:  וביום שהוא פורש, הוא למעשה מגיע לתוך המרכז ואנחנו מסייעים לו על מנת ליצור סדר יום חדש

ברכי דליצקי:  אדם שפורש צריך לארגן את עצמו מחדש

ברכי דליצקי:  אנחנו עובדים גם בחברה הכללית, גם בחברה הערבית וגם בחברה החרדית, על מנת להנגיש את הדברים בפן התרבותי ובפן החברתי

ברכי דליצקי:       במסגרת הזו יש סדנאות, קצרות וממוקדות מאוד, שהאזרח הוותיק עובר והן נותנות לו כלים על מנת ליצור חיי שלומות

ברכי דליצקי:  אני מדברת על Well Being

ברכי דליצקי:  על רווחה פיזית, רווחה נפשית ורווחה חברתית

ברכי דליצקי:  על מנת להחזיר אותו למעגלי החיים הקיימים

ברכי דליצקי:  במקביל לזה, אנחנו למעשה מתייחסים גם לכל מה שקשור לעבודה מול רשויות מקומיות, כי בסוף, אדם מזדקן בביתו, ברשות המקומית

ברכי דליצקי:  לכן בכל רשות מקומית יש לנו יועץ של אזרחים ותיקים

ברכי דליצקי:  היועץ הזה ממונה על פי חוק ואנחנו מכשירים אותו ונותנים לו כלים, גם תקציביים, על מנת ליישם את כל האג׳נדה האגפית, גם בתוך הרשות המקומית

ברכי דליצקי:  יש לנו תוכניות רחבות, שאני לא אפרט את כולן

ישראל אייכלר: לא, בוודאי שלא, גם לא את חלקן

ישראל אייכלר:  אבל אמרת שיש תוכניות, אז זה מאוד חשוב, אם תוכלי, להעביר לוועדה את התוכניות ואנחנו נעלה אותן אל האתר

ברכי דליצקי: בשמחה

ישראל אייכלר: תודה רבה

ישראל אייכלר:  אני רוצה לעבור לאלה שהתפקוד שלהם קשה יותר

ישראל אייכלר:  נציגת משרד הבריאות, ראש אגף גריאטריה, דוקטור אירית לקסר, בבקשה

אירית לקסר: שלום רב

אירית לקסר:  אני רוצה להגיד שיחד עם ברכי, עם המשרד לשוויון חברתי ועם המשרדים האחרים, משרד הרווחה, משרד האוצר וביחד עם הג׳וינט, בנושא של ההזדקנות, עוד טרם הקורונה, הייתה החלטת ממשלה על הנושא של הזדקנות מיטבית

אירית לקסר:  זה בעצם איזו שהיא יריית פתיחה של איזו שהיא תוכנית לאומית, עם איזה שהוא גב ממשלתי, יותר הצהרתי לצערי ופחות תקציבי, אבל שכן עושה שינוי

אירית לקסר:  נכון, הייתי קורונה ותהליכי העבודה היו איטיים יותר, אבל נעשו הרבה מאוד דברים

אירית לקסר:  אני יכולה להגיד בכובע של משרד הבריאות, שחלק מהדברים זה ההסתכלות הכללית על הנושא ששל דחיקת תלות

אירית לקסר:       צדקת כשאמרת שתוחלת החיים בישראל היא באמת גבוהה, אבל בתוחלת החיים הבריאה, ביחס ל-OECD, אנחנו לא נמצאים במצב טוב

אירית לקסר:  גם מבחינת הבריאות וגם מבחינה תפקודית

אירית לקסר:  וזה התפקיד שלנו, בעיקר במשרד הבריאות, בראייה הזאת, לדחוק את התלות בנושא של אורח חיים בריא ומניעה

אירית לקסר:  ויש באמת שינוי רב

אירית לקסר:  גם בעבודה מול קופות החולים, שנמצאים איתנו כאן

אירית לקסר:  מבחני התמיכה והתמריצים שאנחנו נותנים לקופות החולים, הם בנושאים האלה

אירית לקסר:  זה כבר כמה שנים שאנחנו מנסים להנחיל את התוכניות האלה

ישראל אייכלר: תנו לי דוגמה אחת לתמריץ שקופת החולים מקבלת בגלל שאני בריא

אירית לקסר: אחד הדברים המשמעותיים שמורידים את התפקוד, זה דבר מאוד פשוט, נפילה

אירית לקסר:  אני חושבת שזה דבר שכל אחד שמבקר בחדר המיון רואה

אירית לקסר: , את כל הקשישים שיושבים שם, עם חבלה או נפילה

אירית לקסר:  אני חוויתי את זה אישית עם חמותי

אירית לקסר:  אנחנו יודעים שזה אחד הדברים

אירית לקסר:  הנושא של מניעת נפילות, שסביב זה הולך גם הנושא של מניעת שבריריות, פעילות גופנית, אורח חיים בריא והדברים האלה

אירית לקסר:  אנחנו עושים מבחן תמיכה מאוד משמעותי גם מול קופות חולים בשביל לעשות את זה, גם את האיתור וגם את נושא המניעה, סדנאות למיניהן, ביקור בריא בנושא התזונתי

אירית לקסר:  אנחנו יודעים שיש לזה קשר משמעותי

אירית לקסר:       אני חושבת שגם ברמה הכלכלית, הדבר שאותו אפשר למדוד פה, זה את כמות הניתוחים שאנחנו עושים, של שבר בירך, שזה אחד ממקרי הקיצון של נפילה

אירית לקסר:  צריך להבין שהנזק הוא הרבה מעבר לשבר

אירית לקסר:  זו ההסתגרות בגלל ה- Fear to fall וכל הדברים האלה, ואנחנו יודעים שזו איזושהי קסקדה, שבסופו של דבר לעיתים מביאה או למיסוד ביתי, שאותו אדם הופך בעצם להיות מרותק בית, או הגעה למסגרות החוץ ביתיות, בעיקר הסיעודיות

אירית לקסר:  זו אחת מהדוגמאות למה שאנחנו עושים

ישראל אייכלר: תודה רבה לך

ישראל אייכלר:  אני רוצה לפנות לאיגוד בתי האבות ודיון מוגן בישראל, נחי כץ

חיים כץ: כן, שלום

חיים כץ:  דבר ראשון, תודה רבה על היום הזה

חיים כץ:  יום מבורך

חיים כץ:  אני לא זוכר מתי היה יום כזה בכנסת, אז כל הכבוד לכם

חיים כץ:  אנחנו בעצם התכנסנו פה כי אנחנו עומדים בפני צונאמי, צונאמי של זקנה

חיים כץ:  זה קורה בכל העולם וגם אצלנו בישראל

חיים כץ:  אני אגע בכמה נקודות כי יש הרבה דוברים ואני לא רוצה להאריך

חיים כץ:  דבר ראשון, המדינה לא ערוכה להזדקנות

חיים כץ:  אנחנו יודעים שהאוכלוסייה הזאת עתידה להכפיל את עצמה

חיים כץ:  המון דברים טובים נעשים פה, כמו מה שהציגו ברכי ודוקטור אירית, כל אחד בחלקת האלוהים שלו

חיים כץ:  אין גורם אחד במדינה שלוקח אחריות על כל רצף הטיפול

חיים כץ:  אני יכול להביא כמה דוגמאות

חיים כץ:       למשל, אנחנו מתמודדים עם מצוקת כוח אדם

חיים כץ:  הבאנו מטפלים סיעודיים, אז שמו עליהם אגרות שמונעות את ההעסקה שלהם ואז משרד האוצר שולח אותנו למשרד הבריאות כדי שיתקצב, ומשרד הבריאות אומר: ״תלכו לאוצר, שיוריד את האגרות

חיים כץ: ״ אין גורם אחד שמתווך, או שמסתכל על כלל התמונה

חיים כץ:  יש לנו נושא של חיסון שפעת למבוגרים, חיסון שפעת שמותאם למבוגרים ולא נותנים אותו

חיים כץ:  קופות החולים לא נותנות אותו, סתם כי אין גורם אחד שמסתכל על התמונה בראייה קדימה ולוקח אחריות

ישראל אייכלר: לא הבנתי, ראיתי את זה גם בדו״ח שלכם

ישראל אייכלר:  אם קופות החולים נותנות לנו חיסון שפעת רגיל, מה שאתם כותבים זה שהוא לא מספיק בכלל?     

חיים כץ: חיסון השפעת הרגיל משפיע על מבוגרים בני 65+ בעשרות אחוזים פחות

חיים כץ:  ויש היום חיסון שמשפיע בכמה עשרות אחוזים יותר והוא לא ניתן היום, כי אין תמריץ לקופות

אירית לקסר: אני רוצה להגיד שבשנה האחרונה החיסון הזה באמת לא ניתן בהחלטה המוגדרת בצו, אבל כן ניתן מבחן תמיכה לקופות למתן החיסונים, וכן ניתנה שם העדפה לחיסון המוגבר, לבני 65+

אירית לקסר:  הייתה סוגייה של כמויות, שגם לזה צריך להתייחס

חיים כץ: אין עדות שם, במבחן התמיכה

אירית לקסר: אני יכולה להגיד שהחיסונים שהעברנו דרך הקופות למסגרות החוץ ביתיות, היו בעיקרם עם החיסון המוגבר אבל לא רק

אירית לקסר:  אנחנו כן מצויים בהתנהלות ודיונים כבר מעכשיו לקראת החורף הבא, כדי להסדיר את הדברים האלה

ישראל אייכלר: שמעתי עכשיו בשורה

ישראל אייכלר:  (אבל לפני, סליחה, אני פותח סוגריים: לי נראה ש'קשיש' - עד כמה שאני יודע עברית - קשישא זה בארמית; בעברית זה זקן

ישראל אייכלר:  למה אומרים קשישים? אני לא יודע

ישראל אייכלר: ) נחזור לנושא: שמעתי עכשיו בשורה שמשרד הבריאות ייתן לקופות החולים אפשרות לתת לקשישים או הזקנים, שיקבלו בחורף הקרוב חיסון שפעת מוגבר?      

אירית לקסר: זה עניין של כמויות

אירית לקסר:  זה ייכנס לדיונים

חיים כץ: יש בעיות תקציביות

חיים כץ:  ושוב פעם, בסדרי העדיפויות, המדינה מעדיפה לחסוך את השקל מאשר לחסוך פי עשר בעוד כמה שנים, כשהיא תוציא על התדרדרות עקב זקנים שחולים

חיים כץ:  אבל זו לא הנקודה

חיים כץ:  גם בצד הגריאטרי, אגב, כמעט ולא נבנות היום מיתות גריאטריות

חיים כץ:  אנחנו יודעים שצריך עוד 10 אלפים מיטות

חיים כץ:  אין שום עידוד או התכנות כלכלית ליזמים, על מנת להקדים מוסדות

חיים כץ:  זה לא עסק שמחזיק את עצמו כי המדינה לא מתקצבת את זה בצורה נכונה

חיים כץ:  זה נושא אחד

חיים כץ:       גורם אחד, שוב, ועדת מנכ״לים משותפת או ועדת שרים לענייני זקנה, אין את זה היום, זה חבל ואנחנו קוראים שזה יוקם

חיים כץ:  נושא שני שאנחנו מקדמים בצורה אסטרטגית הוא לתת איכות חיים אמיתית לזקן

חיים כץ:  ציינו פה את שלושת האחוזים שנמצאים במוסדות

חיים כץ:  אף זקן היום לא רוצה לעבור לגור במוסד, זה סוג של בית כלא

חיים כץ:  אומרים לו מה לאכול, מה לעשות, מתי להתקלח - - -     

ישראל אייכלר: אולי זו גם הסיבה שלא בונים מוסדות גריאטריים

ישראל אייכלר:  אמרה פה הנציגה של משרד הנגב והגליל

חיים כץ: אני רק רוצה לציין, זה נכון שהאדם מעדיף להזדקן בביתו, אבל לפעמים הבית הופך להיות כלא

חיים כץ:  הבדידות הורגת

חיים כץ:  היא לא הופכת אנשים לבריאים יותר

חיים כץ:  אנחנו בתהליך של מעבר ממוסדות לקהילות

חיים כץ:  קהילות דיור למבוגרים שנותנות פנאי ואיכות חיים ומבקשים, ביחד עם שותפים, להרים את זה על מנת לתת איכות חיים אמיתית וחופש

חיים כץ:  הנושא השלישי שאשמח לגעת בו הוא נושא הביקושים

חיים כץ:  המדינה לא יודעת כמה דיור יצטרכו מבוגרים בעוד חמש או עשר שנים

חיים כץ:       יש במנהל התכנון תב״עות שלא מתוכננות בצורה נכונה

חיים כץ:  זה נכון גם לגבי דיור מוגנים, שולפים תב״עות שלא מותאמות

חיים כץ:  לכן יזמים לא ניגשים והמון מכרזים פשוט עומדים באוויר

חיים כץ:  זה משהו שצריך לקבל מענה דרך מנהל תכנון, יחד איתנו, נשמח להקים שולחן עגול כדי להבין את הצרכים בשטח

חיים כץ:  לצורך העניין, תב״עות היום לדיור מוגן, לא מותאמות לחוק הדיור המוגן

חיים כץ:  אז יש המון פערים וזה צריך להיות מתוקן

ישראל אייכלר: תודה

ישראל אייכלר:  את השאלות שלך, בעיקר השאלה האחרונה, אנחנו נפנה למשרד השיכון

ישראל אייכלר:  שלומית גרטל, מתכננת ערים ואזורים במשרד הבינוי והשיכון, האם אתם מתכננים משהו גם לנו, לקשישים?      

שלומית גרטל: בטח

שלומית גרטל:  קודם כל, אני מאגף התכנון

שלומית גרטל:  אנחנו מתכננים דיור ומרחבים ציבוריים

שלומית גרטל:  אנחנו באמת מנסים להיערך להזדקנות האוכלוסייה

ישראל אייכלר: דוגמה למשל?     

שלומית גרטל: לדוגמה, עשינו הרבה עבודה ומחקרים

שלומית גרטל:  ואנחנו מנסים ליישם חלק גדול מהדברים שאותם בדקנו

שלומית גרטל:  אז אם תרשה לי, אני רק אגיד שלפי ההערכות שלנו, עד שנת 2040, סך הדיור הנדרש לבני 65 ומעלה, יהיה מיליון נקודה שלוש, יחידות דיור, בערך

שלומית גרטל:  כולל חדש, קיים, בבעלות ובשכירות

שלומית גרטל:  מתוך, 1

שלומית גרטל: 5 מיליון דירות חדשות, שיתווספו למלאי הדיור עד 2040, בעצם 20% מהדירות האלה יידרשו לאוכלוסייה המבוגרת

שלומית גרטל:       יש לנו דוחות של היצע וביקוש עם הרבה יותר פרטים

שלומית גרטל:  ביקוש לדיור לעת זקנה ופירוט של כמה דיור מוגן קיים, כמה יידרש, כמה דיור ציבורי לזקנה ועוד הרבה מודלים לדיור

שלומית גרטל:  את הדברים האלה ניתן למצוא באינטרנט ואנחנו כמובן נשמח לשתף

שלומית גרטל:  הכנו תדריך תכנון לצוותי התכנון שלנו, עבודה שגם נמצאת באינטרנט

שלומית גרטל:  זה חיזוק והנגשת מבנים קיימים וחדשים לדיור, התאמת מבני הדיור למוגבלויות וזקנה, תכנון אוניברסלי מכיל זקנה והנחיות למרחב הציבורי ולמרחב סביב המתחמים, הבניינים והדירות לעת זקנה

שלומית גרטל:       יש לנו כרגע, במערכות הפנימיות של המשרד, הכנה של יעדים לזקנה

שלומית גרטל:  שלפחות 20% מהדיור המכליל, של תמ״א 35 על ארבע שנדרש

שלומית גרטל:  אנחנו רוצים לקחת 20% ולייעד את זה לזקנה בפריפריה, באזורי הביקוש

שלומית גרטל:  אנחנו רוצים ש-60% מהייעוד לדיור מכליל, יהיה לזקנה באזורי ביקוש כמובן

ישראל אייכלר: אתם מוכנים לשתף פעולה עם ארגונים שעוסקים בקשישים?     

שלומית גרטל: עוד לא הגעתי לזה אבל אנחנו לא רק מוכנים אלא מתכננים באופן מסודר להזמין אותם לשולחן עגול, אז פרצת לדלת פתוחה ממש

שלומית גרטל:  אני רק רוצה לציין עוד כמה - - -      

קריאה: בשבוע הבא? אנחנו נשמח

שלומית גרטל: נבדוק את זה

שלומית גרטל:  אנחנו מתכוונים להוציא קול קורא בנושא הזה וגם תקצבנו כסף לעניין, רק שתבינו

שלומית גרטל:  בנושא אוכלוסיית מיעוטי יכולת, אני רק רוצה להדגיש את המספרים

שלומית גרטל:  רק שלושה עד ארבעה אחוזים מאוכלוסיית מיעוטי היכולת כלכלית הזקנה, מוצאת היום מענה בדיור הציבורי והביקוש גדול מהמענה

שלומית גרטל:  היום רק חלק קטן מהאוכלוסייה המבוגרת מוצא מענה בדיור מוגן יוקרתי

שלומית גרטל:  במסגרת תדריך התכנון ועוד עבודות, אנחנו מנסים לפתח מודלים שמיועדים לזקנים במעמד הביניים, כי זה מה שחסר

שלומית גרטל:  כולל הזדקנות בבית, כפי שצוין

שלומית גרטל:       עוד נקודה שחשוב לי לציין, היום הבעלות על דירה, בעצם מסייעת לזקן למצוא פתרון, אם הוא לא רוצה להישאר בבית, או אם הוא צריך מקום מונגש יותר, והוא צריך דיוק מוגן למשל, אז היום הבעלות מאוד עוזרת לו

שלומית גרטל:  אבל ל-20% מהזקנים אין בעלות על דירות וזה הולך וגדל, היות והרבה מאוד מהמשפחות הצעירות היום, יגורו בשכירות ולא יקנו דירה

שלומית גרטל:  אחרי 2040 תהיה בעיה

שלומית גרטל:  אנחנו עשינו את הניתוחים וכנראה שהבעיה ממש תחמיר החל משנת 2040

שלומית גרטל:       נוסף על כך, רציתי להגיד שהזקנות במקום, זה המושג, לאו דווקא הזדקנות בבית

שלומית גרטל:  ואנחנו מזהים גם כשל שוק, של דירות, אולי גדולות ולא מונגשות, דירות שלא נותנות מענה לזקן שגר שם כל החיים שלו, אבל היום יש לו צרכים אחרים

שלומית גרטל:  באותו זמן, יש משפחות צעירות שבעצם מתקשות מאוד להשיג דיור

שלומית גרטל:  אנחנו חושבים שהזדקנות במקום זה דבר מאוד חשוב, במקום הכוונה היא לעיר, לשכונה - - -      

ישראל אייכלר: כן, אבל איך תעשו את זה? איך תפתרו את הבעיה הזאת?      

שלומית גרטל: אז כפי שאמרנו, יש לנו מכלול של עבודות שעשינו

שלומית גרטל:  ביחד עם מרכז השלטון המקומי, עשינו עבודה של מתווה אסטרטגי לרשויות, שבעצם מטיל את האחריות על הרשויות להציע, לפחות ברמה התכנונית, פתרונות דיור לגיל המבוגר

שלומית גרטל:  כמובן שהנושא הכלכלי והתמריצים, זה דברים שצריך לשים על השולחן

ישראל אייכלר: אבל התוכניות קיימות? את יכולה שלשלוח לנו איזו תוכנית קטנה ומתומצתת על הדבר הזה? למשל, כמו שאמרת, אדם שהתבגר ויש לו דירה של 150 מטר, הוא לא צריך את זה, הילדים והנכדים שלו צריכים את זה יותר והוא צריך איזה משהו יותר קומפקטי ונגיש, מה עושים עם אותו אדם?      

שלומית גרטל: כפי שאמרתי, בעקבות כל הנתונים שאספנו, אנחנו מנסים לפתח בשני דו״חות, של הצע וביקוש, אנחנו מנסים לפתח פתרונות וזה לא רק פתרונות תכנון, לצערי, כי זה בידינו

שלומית גרטל:  אלא פתרונות כלכליים, שעבורם אנחנו באמת צריכים את השולחן הבין משרדי של הארגונים הלא ממשלתיים, כדי לשבת ביחד ולחשוב מה ניתן לעשות

שלומית גרטל:  יהיה לנו באמת דו״ח שמציע כמה פתרונות

ישראל אייכלר: אנחנו באמת נשמח לקבל אותו אחרי שתקיימו את הדיונים, אם יש באמת תמצית, תשלחו את זה אלינו לוועדה ונוכל להתייחס לזה

ישראל אייכלר:  חבר הכנסת אלון שוסטר, בבקשה

אלון שוסטר: תודה רבה אדוני היושב ראש ולכם שבאתם

אלון שוסטר:  יש לנו עוד מספר מפגשים

אלון שוסטר:  יש לנו עוד כנס שעוסק בנושא הקצבאות למבוגרים

אלון שוסטר:  אני רוצה לומר שאני מניח, שהאגפים השונים של המשרדים, כולל בחברה האזרחית, יודעים לתכנן מה ראוי שיקרה

אלון שוסטר:  אני מניח שיש לנו די תוכניות

אלון שוסטר:  השאלה הממשית, יכול להיות שהוועדה בראשותך אדוני, יכולה לסייע בפיקוח, זה איך מחברים את גלגלי השיניים, איך מחברים את הרגולציה ואת היכולות הממשלתיות, לתוכניות ארוכות הטווח

אלון שוסטר:  אנחנו יודעים היטב שה-׳כאן ועכשיו׳, לוחץ

אלון שוסטר:       אנחנו נראה בתקציב המדינה, שלצערי הרב אין עיסוק מיוחד, אין דלתא, אין התוספת של האחוז מתקציב המדינה

אלון שוסטר:  כמו שלמשל נעשה ובצדק רב, לנושא ההוראה

אלון שוסטר:  או אם אני לא טועה, שני אחוזים מתיימרים לנושא הביטחון פנים

אלון שוסטר:  זה ראוי ביותר

אלון שוסטר:  ואני חושב שצריך להחליט שאחוז או שניים מתקציב המדינה צריך להיות מושקע ברווחתם של האנשים המבוגרים, אבל זה כאן ועכשיו

אלון שוסטר:  השאלה הגדולה וטוב שהיא עולה כאן, היא מה בנוגע לעתיד? הרי אף אחד לא רוצה לעסוק ולהשקיע בשוטף, כרגע, לטובת תכנונים ארוכי טווח

אלון שוסטר:  אין את האינסטינקט הזה

אלון שוסטר:       מה שאנחנו בממשלה צריכים לעשות, זה לחייב את עצמנו לעסוק בזה עכשיו

אלון שוסטר:  אנחנו עסוקים עכשיו במהומות עם מה שקורה בקרן הארנונה, ומה קורה שם? יש לי בעיה עם העניין עצמו, אבל העיקרון שבו הממשלה לוקחת אחריות על תכנון ארוך טווח, גם אם הוא קשה, אז זה בדיוק העניין

אלון שוסטר:  יתכבד הרגולטור, יתכבדו משרדי ממשלה ויגידו שלא מאשרים פיתוח, לא מאשרים אזורי תעסוקה ולא מאשרים בינוי, כל המנופים, התקציבים, הרגולטורים ואחרים, כדי שיהיה כאן יסודות אמיתיים, בפרקטיקה, לא בדיבורים ולא בכתבות

אלון שוסטר:  רק צריך להחליט שמשקיעים בזה בכאן ועכשיו

אלון שוסטר:       אני חושב ששווה להטיל את זה על החבורה של משרדי הממשלה והארגונים האזרחיים, להיפגש בעוד חודש או חודשיים ולראות האם הדבר הזה קורה

אלון שוסטר:  זה לא קורה לבד כנראה

אלון שוסטר:  יש מספיק דברים חשובים, מביטחון, ביטחון פנים, תקציב וסוגיות אחרות, כך שהדבר הזה יידחק ואסור שזה יידחק

אלון שוסטר:  תודה

ישראל אייכלר: תודה רבה לחבר הכנסת אלון שוסטר

ישראל אייכלר:  אנחנו נמשיך בסדר היום, עמותת ׳מטב׳, ליאור שטרסברג

ליאור שטרסברג: תודה רבה אדוני היושב ראש על היוזמה הזאת, ולאבא על שהוביל את זה

ליאור שטרסברג:  בעמותת ׳מטב׳ יש לנו זכות גדולה בנושא הזה

ליאור שטרסברג:  ובסופו של דבר לסייע גם לאזרח הוותיק, שלצערנו נקלע למצב של פגיעה בעצמאות, בין אם זה עניין פיזי ובין אם קוגניטיבי ולא פחות חשוב מכך, לבני המשפחה שלו

ליאור שטרסברג:  אני רוצה להגיד, שבסך הכול יש במדינת ישראל Eco System מאוד מאוד חיובי וטוב, של שירותים בקהילה

ליאור שטרסברג:  אם זה הבסיס של חוק הסיעוד, המטפלות הסיעודיות וגם העובדות הזרות, לא פחות מזה, השירותים הקהילתיים, מרכזי היום, הקהילות התומכות ומתנדבים

ליאור שטרסברג:       רק שה- Eco System הזה חייב לעבור שינויים מאוד מאוד משמעותיים, כדי שאפשר יהיה להסתכל קדימה ולתת מענה להזדקנות האוכלוסייה, שבעיניי זה תהליך חיובי ולא צונאמי, צונאמי זה אסון והזדקנות האוכלוסייה היא לא אסון

ליאור שטרסברג:  זה יכול להיות גם יתרון בחברה ערכית

ליאור שטרסברג:  בנושא הטיפול הסיעודי

ליאור שטרסברג:  אומר בקצרה שנעשו הרבה מאוד דברים חיוביים בשנים האחרונות

ליאור שטרסברג:  מה שלא נעשה מספיק זו רפורמה יסודית במעמד המטפלות הסיעודיות, בהכשרה שלהן ובתמיכה בהן

ליאור שטרסברג:  דיברו פה על מניעת נפילות ועל אורח חיים בריא

ליאור שטרסברג:       יש את נושא דחיקת התלות והרבה דברים חשובים, אבל בסוף מי שנמצא, בכלל בשגרה ובפרט בחירום, הן המטפלות

ליאור שטרסברג:  אז זה משהו שחשוב מאוד לעשות

ליאור שטרסברג:  הדבר השני זה לחזק את השירותים הקהילתיים

ליאור שטרסברג:  אנחנו מדברים פה על הרבה מאוד שירותים חדשים וגם קיימים, שיעזרו גם לאזרח הוותיק וגם לבני המשפחה, לצאת מהבית ולהתמודד עם נושא הבדידות, שזו מחלה שהיא מאוד מאוד קשה בזקנה

ליאור שטרסברג:  וחבל שאנחנו מדברים על הדבר הזה, ובמציאות, מרכזי היום צועקים ״הצילו״ במשך חודשים ארוכים, ושום דבר

ליאור שטרסברג:       היה כבר דיון ואני יודע שגם אתה דיברת על הנושא הזה, אבל בסופו של דבר שטם דבר לא קורה בשטח

ליאור שטרסברג:  יושב פה מי שפיתח את זה, יחד עם משרד הרווחה, יו״ר האגודה לגרונטולוגיה, פרופסור בריק, הוא יודע להגיד את זה

ליאור שטרסברג:  הם פיתוח שירות יוצא מן הכלל יחד עם משרד הרווחה, וגם אש״ל

ליאור שטרסברג:  זה היה כמובן בתקופתך כמנכ״ל אש״ל

ליאור שטרסברג:  ואני מאוד מקווה, אני חושב שכשמדברים על דברים שחשובים למדינת ישראל אז היה צריך לפתור את זה כבר מזמן

ליאור שטרסברג:  אבל אני באמת קורה לך כדי לעשות את כל מה שצריך לעשות כדי שהדבר הזה יקרה

ליאור שטרסברג:       דבר אחרון, אני חושב שאחת החוזקות שיש בתחום הזה, היא האנשים שיושבים פה סביב השולחן וכמובן מהממשלה, גם מהמגזר החברתי וגם מהמגזר הפרטי

ליאור שטרסברג:  אנשים מקצועיים וערכיים, שרוצים לעשות שינוי וצריך להוביל את הנושא של ממשקים

ליאור שטרסברג:  היום אין ממשקים משמעותיים בין מה שקורה בקהילה - - -      

ישראל אייכלר: בין הגורמים השונים?     

ליאור שטרסברג: בוודאי

ליאור שטרסברג:  אם זו הרשות המקומית, שיש לה חלק חשוב

ליאור שטרסברג:  אם זה קופות החולים, שגן הן מאוד מאוד משמעותיות וגם הבסיס, שזה המשרדים השונים, בראש משרד הרווחה והביטוח הלאומי

ליאור שטרסברג:  דיברת על שבר צוואר ירך, כשבן אדם יוצא מבית חולים, ואתם כולכם מכירים את זה, אז הממשק הזה חייב להיות מאוד מאוד משמעותי, כי הוא ישפר את איכות השירות שיש לנו

ליאור שטרסברג:  אז בשורה התחתונה, אני אומר שיש לנו Eco System טוב, לא צריך להרוס אותו אבל כן צריך לנהל בו רפורמות יסודיות

ישראל אייכלר: תודה רבה

ישראל אייכלר:  דורון רז, יושב ראש ארגון נותני השירות בישראל, בבקשה

דורון רז: תודה על הדיון החשוב

דורון רז:  במסגרת חוק הסיעוד, אנחנו, החברות והעמותות, מטפלים בכ-320 אלף קשישים זכאי חוק סיעוד, שחיים בבית

דורון רז:  עם כ-140 אלף מטפלות, רובן ישראליות

דורון רז:  נכון שכ-96% או 97% מהקשישים, מעדיפים להזדקן בסביבתם הטבעית בבית וכך זה ימשיך

דורון רז:  מכיוון שכך, יש לחזק את כל המערכות שנותנות תמיכה לאנשים להמשיך ולהזדקן בבית, ולא כך הדבר

דורון רז:  אנחנו עושים עם המוסד לביטוח לאומי, המון פעולות על מנת להכשיר את המטפלות שלנו ולתת להם ידע ומקצועיות, על מנת למנוע הידרדרות ולהעניק טיפול נכון

אלון שוסטר: אשתי, שהיא עובדת סוציאלית בעוטף עזה, אתמול דיברה בספרדית עם המטפלות הקולומביאניות והן נורא זקוקות לליווי הזה

דורון רז: תמיד נדמה שהמטפלות הן עובדות זרות, אבל רוב המטפלות הן ישראליות ואנחנו צריכים לדאוג שיהיו לנו מטפלות שירצו לעבוד, אז השכר שהמדינה קבעה לשכר המטפלות הוא שכר מינימום, וזה עצוב מאוד

דורון רז:  זה מבייש וצריך לטפל בחיזוק התחום הזה בקהילה

דורון רז:  אף אחד לא לוקח בחשבון, את החסכון שיש למדינה מכך שהקשיש מזדקן בבית

דורון רז:  זה Win Win

דורון רז:  הקשיש רוצה להזדקן בסביבתו הטבעית והמדינה חוסכת מכך המון

דורון רז:       מי שיש לו מטפלת, מצליח לקחת תרופות בזמן, לאכול ולשמור על היגיינה, הוא חי יותר בריא ובכך דוחק את ההתדרדרות שלו

דורון רז:  ברגע שהמדינה אמרה: ״ניתן לו כסף במקום טיפול״, היא פשוט לקחה ומשכה את השטיח מתחת לרגליה, כי בראייה לעתיד שלנו, לשמור על הקשיש בבית כי הכסף לא ילך לשימוש שהמדינה ייעדה אותו, ואת זה כולם יודעים

דורון רז:  לכן אני חושב שצריך לחזק ביותר את הטיפול בבית ובקהילה

דורון רז:  מרכזי יום, שכונות תומכות וכל מה שקשור לטיפול בקשיש במסגרת סביבתו הטבעית, צריך לחזק אותו

דורון רז:  תודה רבה

ישראל אייכלר: תודה רבה

ישראל אייכלר:  יש לנו את הזכות לקבל כאן את סגן שר החקלאות, חבר בוועדת הרווחה, שהיה גם ראש עיריית בית שמש בעבר

ישראל אייכלר:  הוא בעיקר אבל מתעסק בעזרה, לא רק לקשישים

ישראל אייכלר:  בוא נשמע אותך, משה אבוטבול, בבקשה

משה אבוטבול: קודם כל תודה רבה ליושב ראש הוועדה, הרב ישראל אייכלר

משה אבוטבול:  בכל דבר טוב יש בסוף משהו שמפסידים

משה אבוטבול:  אם יש משהו להתגעגע אליו אז זה באמת לוועדה היקרה פה, ועדת העבודה והרווחה, שבאמת במשך שנים רבות עשינו פה עבודה מאוד טובה בהנהלת ענת

משה אבוטבול:  ואם הפסדנו משהו בסגנות, זה לא להיות תחתיך כיושב ראש

משה אבוטבול:  כי אני בטוח שהיינו יכולים לקדם הרבה דברים, כמו שאתה יודע לעשות, אדוני היושב ראש

משה אבוטבול:  אני באמת הגעתי לפה בגלל החשיבות של נושא הדיון הזה

משה אבוטבול:  החשיבות של הנקודה היהודית, כך אני קורא לזה, של ״והדרת פני זקן״

משה אבוטבול:  של לעזור ולהיות למען אלה שכולנו נגיע לגילם

משה אבוטבול:  אף אחד לא יכול להתעלם ולשכוח מכך

ישראל אייכלר: אתה רומז שאתה עוד לא הגעת לזה

משה אבוטבול: אנחנו עדיין צעירים

משה אבוטבול:  גם נשקנו את ה-60

משה אבוטבול:  אבל אני אומר שבסופו של יום, מה שאנחנו עושים עכשיו עבורם, במילים אחרות, אנחנו בעצם עושים עבורנו

משה אבוטבול:  אם נדע לעשות את זה טוב, אז נדאג שגם להם וגם לנו יהיה טוב

משה אבוטבול:  אני חושב שבהרבה תחומים המדינה עושה, אבל לא מספיק

משה אבוטבול:  אני אתן דוגמה למעטפת היחידה שיכולנו לעשות כשלטון מקומי, שהיא באמת עם כל מיני אנשים שמגיעים לגיל כזה

משה אבוטבול:  ישנו בבית שמש ארגון נפלא בשם ׳מלבב׳, שעשו שם עבודה מאוד טובה ונהדרת עם הגיל המבוגר, כלנו לתקצב את זה ונדמה לי שגם דאגנו להקצאת קרקע

משה אבוטבול:       אבל אדוני היושב ראש, גם רשויות הרווחה, עם כל הכבוד וכל הרצון הטוב, לא מקבלות מספיק כדי לתת

משה אבוטבול:  ואז רק ארגונים ופילנתרופים נחלצים כדי לעזור ואסור שזה יקרה

משה אבוטבול:  לכן אני אומר מכאן, לך אדוני היושב ראש ולכל חברי הוועדה היקרים, צריכים לתת את הדעת, לאופן שבו שאנחנו באמת מחזקים את גיל הזה

משה אבוטבול:  מעבר לכך שבאמת צריכים לדאוג להם לזמינות בנושא של עובדים זרים, שכאשר הם באמת צריכים את זה, יוכלו לקבל

משה אבוטבול:  יש כל מיני בירוקרטיה, בשבוע שעבר הייתי יחד עם השר שלי דיכטר, אצל שר הבריאות ודיברנו על נושא העובדים הזרים

משה אבוטבול:      אמנם דיברנו על נושא החקלאות אבל אני העליתי את הנושא הזה

משה אבוטבול:  כמה זה טוב לקשישים ולדברים רבים מהסוג הזה

משה אבוטבול:  יש שם הרבה חסמים בדרך

משה אבוטבול:  תהיה בשורה טובה אם אדוני היושב ראש, ביחד עם הוועדה, ייקחו כמה דברים, היום, שנצליח להזיז למען האוכלוסייה הזאת, שחטאתם היחיד הוא שהם מבוגרים ולפעמים גם חסרי ישע, אין מי שמטפל בהם, לצערנו

משה אבוטבול:  ופעמים רבות, לצערנו, הם מסיימים את חייהם בצורה לא נעימה בבית כי אף אחד לא ניגש לבדוק מה איתם במשך כמה ימים

משה אבוטבול:  ואחרי זה האנשים שמטפלים בזה מוצאים אותם שם באופן כזה כי אף שכן לא התעניין בהם

משה אבוטבול:       אז לכן אני מודה ליושב הראש שהרים את הנושא הזה, ולא רק זה, אלא גם קרה לנו, לכל חברי הכנסת, להשתתף בכל הוועדות

משה אבוטבול:  ואני רואה חובה נעימה להגיע

משה אבוטבול:  אני לא נורבגי, אני גם חבר כנסת וגם שגן שר ואני שמח להגיע גם כדי להגיד לך לתת, ובעיקר לארגונים היקרים שעושים עבודת קודש, תמשיכו, המדינה לא יכולה בלעדיכם ואל תסמכו עליה, צר לי להגיד את זה, אבל רק מהפילנתרופיה אנחנו נצליח להשלים את הדברים שחסרים

משה אבוטבול:  איך אומרים אצלנו? ״מנהג אבותינו בידינו״, צריכים להביא כסף ולאסוף

ישראל אייכלר: תודה רבה לסגן שר החקלאות, משה אבוטבול

ישראל אייכלר:  אז אם דיברת על ארגונים, ׳יד שרה׳ נמצאים פה, בלי ׳יד שרה׳ המבוגרים לא קיימים

ישראל אייכלר:  מי מייצג את יד שרה? צבי טסלר, בבקשה

צבי סגל: תודה רבה ליושב ראש הוועדה ולכולם על הכנס החשוב

צבי סגל:  נושא הגיל השלישי ״והדרת פני זקן״, נמצא אצלנו ב- ׳יד שרה׳, כל השנה

צבי סגל:  אנחנו נאלצים בדרך כלל להתמודד עם אלה שלא הצלחנו לעזור להם בזמן, במניעה

צבי סגל:  ואני חושב, כמו שהזכירו כאן לפני, שעיקר ההתמקדות צריכה להיות בנושא של המניעה

צבי סגל:  בהמשך לדברים של סגן השר, אם יהיה תכלול, שהמדינה תדע להפנות אלינו ולהיעזר בנו, הרבה מאוד אנשים יוכלו לעשות זאת

צבי סגל:  אני אתן שלוש דוגמאות קטנות שאנחנו נוגעים בהן

צבי סגל:  דיברו כאן על נפילות קשישים, שמשרד הבריאות והמדינה הכריזו על זה כיעד לאומי

צבי סגל:       המרכז היחידי שיש בישראל, לקידום בריאות ומניעת נפילות, שממש עושה בדיקה עם אחות, רופא ומערך שיקומי, זה ׳יד שרה׳

צבי סגל:  יש לנו מערך כזה פה בירושלים ולצערי הרב אנחנו לא מצליחים לקבל את האנשים עצמם

צבי סגל:  אנחנו לא מבקשים שהמדינה תממן את זה

צבי סגל:  אנחנו אומרים לקופות החולים: ״תשלחו אלינו את האנשים ואנחנו נעזור

צבי סגל: ״ ההורים שלי הגיעו מחיפה כדי שמישהו יסתכל עליהם ויראה אותם מלמעלה עד למטה, כולל התרופות שהם לוקחים, כדי שאפשר יהיה לסייע להם

צבי סגל:       בכל מה שקשור במניעת נפילות, יש לנו גם את המוקד שלנו

צבי סגל:  משרד הרווחה מכירים אותו

צבי סגל:  ישבנו איתם, היה לנו Matching, חיברו 15 אלף אנשים ומשרד הרווחה עצר בגלל בירוקרטיה

צבי סגל:  אנחנו לא יכולים לצרף אנשים נוספים, וזה אנשים שאנחנו נותנים להם מענה הוליסטי, בבית, כדי שהם יוכלו להיות בבית, להזדקן בבית ולחסוך למדינה את העלויות כשהם חלילה יגיעו לאשפוז

צבי סגל:  במעט מאוד כסף אפשר יהיה לקדם את זה, לו המדינה תעשה

צבי סגל:  האויב הכי גדול של הזקנים בישראל זה הפנסיה, מחקרים מראים את זה

צבי סגל:  ברגע שאין לאדם תעסוקה משמעותית, זה הגורם המשמעותי ביותר שגורם לדמנציה ולמחלות נוספות

ישראל אייכלר: אתה מציע להעלות את גיל העבודה?     

צבי סגל: כמובן

צבי סגל:  לא לחייב אנשים לפרוש

צבי סגל:  ומנגד, אלה שכן פרשו, לעודד אותם ולאפשר להם תעסוקה משמעותית

צבי סגל:  ב- ׳יד שרה׳ יש לנו יותר מ-7,000 מתנדבים, אנחנו רוצים ולוקחים עוד מתנדבים, ודואגים להם גם למערך של השמה מקצועית

צבי סגל:  אנחנו פונים למדינה ואומרים להם: ״תפנו אלינו עוד אנשים להתנדב, אנחנו נדאג להם״, אבל אנחנו לא מצליחים לייצר את החיבור הזה עם אותם מיזמים נפלאים שהמדינה עושה, אבל לא מתחברת ל - - -      

ישראל אייכלר: איפה תשימו יותר מ-7,000 מתנדבים, יש לך מקום בשבילם?      

צבי סגל: יש לנו כרגע 7,000 מתנדבים ואני יכול לגייס עוד אלפים, יש לי מקום עבורם, יש לנו 123 סניפים

ישראל אייכלר: אחד הדברים שרואים כשבאים ל-׳יד שרה׳, זה שמתנדבים ועובדים שם קשישים

ישראל אייכלר:  ורואים כמה הם יצירתיים

ישראל אייכלר:  אני רוצה לתת את רשות הדיבור לבעלים של רשת דיון מוגן, יהושע שפונדר שנמצא איתנו ב- Zoom, בבקשה

יהושע שפונדר: שלום לכולם

יהושע שפונדר:  תודה רבה על האפשרות לדבר

יהושע שפונדר:  אני מצטער שלא יכולתי להגיע לישיבה, אני פשוט בחו״ל, אבל יש לי לא מעט להגיד על כל הנושא הזה

יהושע שפונדר:  שמעתי את נציגת משרד השיכון

יהושע שפונדר:  אני מאוד מעריך את העבודה שהם עושים, את המחקרים ואת התוכניות לטווח הארוך

יהושע שפונדר:  אבל באיזה שהוא מקום הטווח הארוך הזה חייב להיפסק

יהושע שפונדר:  לפני למעלה מ-10 שנים, בעוד שאביגדור יצחקי היה ראש מטה הדיור, התחלנו לעסוק בנושא של איך אנחנו מתגברים את הבנייה לאוכלוסייה ברמה הסוציואקונומית הממוצעת, כך שהם יוכלו לקבל דיורים מוגנים

יהושע שפונדר:       הדיורים המוגנים שנבנים היום, נבנים במרכזי הערים, הקרקעות מאוד יקרות ולצערנו הרב, רוב אוכלוסיית גמלאי ישראל הם גמלאים ברמה הסוציואקונומית הממוצעת, כך שהם לא יכולים לאפשר לעצמם להיכנס לדיורים האלה

יהושע שפונדר:  כמו שאמרתי, הדיונים האלה החלו לפני 10 שנים

יהושע שפונדר:  מאביגדור יצחקי זה עבר לזאב ביילסקי, ועד היום למעשה, לא התקבלה החלטה

יהושע שפונדר:  רק לפני שלושה שבועות, אני הייתי בקשר עם המועצה הארצית, ושמחתי לשמוע שוועדת האורחים המליצה לוועדה לאפשר הפשרת קרקעות לפרויקטים של דיור מוגן בפריפריה הקרובה לעיר

יהושע שפונדר:  על מנת שיהיה אפשר להקים פרויקטים לגיל השלישי, לאותה אוכלוסייה

יהושע שפונדר:       לצערי הרב, משרד השיכון הוציא כבר כמה וכמה פרויקטים

יהושע שפונדר:  בכל תוכנית ותמ״לית כיום יש ייעוד של דיור מוגן

יהושע שפונדר:  אני אתן דוגמה אחת, בראש העין - - -      

ישראל אייכלר: תן דוגמה בפריפריה, אם אתה יכול

ישראל אייכלר:  כי במרכז כמו שאמרת יש הרבה

יהושע שפונדר: בפריפריה עדיין לא הוציאו

יהושע שפונדר:  הוציאו בראשון לציון, בנתניה

ישראל אייכלר: למה לא בפריפריה? נתת פה רעיון עצום

ישראל אייכלר:  יש שטח, יש גינות, יש אפשרות ובמחיר זול

יהושע שפונדר: אז אני אתן דוגמה לאיך מחיר זול הפך מאוד יקר

יהושע שפונדר:  וזו דוגמה שנמצאת היום על המדף

יהושע שפונדר:  רמ״י ומשרד השיכון הוציאו מכרז לדיור מוגן, ל-500 יחידות דיור, בראש העין

יהושע שפונדר:  לא משנה שאין התאמה בין כמות יחידות הדיור לבין המטרים שיש בזכויות הבניה, אבל השמאי הממשלתי קבע מחיר סביר לקרקע

יהושע שפונדר:  פחות מ-50 מיליון שקלים, זה מחיר סביר לבית של 500 יחידות דיור

יהושע שפונדר:  ומה קרה? משרד השיכון, שפיתח את כל האזור בעיקר ל- ׳מחיר למשתכן׳, הטיל במכרז הזה הוצאות פיתוח של למעלה מ-100 מיליון שקלים

יהושע שפונדר:  הוצאות פיתוח בכל עיר ובכל קרקע פרטית, הן בערך 300 שקל למטר והיו צריכים לחייב 30 מיליון

ישראל אייכלר: מה שאתה אומר זה שכן צריך להקים בפריפריה דיור מוגן, ולא להצטמצם רק בשטחים היקרים

ישראל אייכלר:  אני רוצה להודות לך על הרעיון, תודה

יהושע שפונדר: תודה רבה

ישראל אייכלר: מה שאמר שפונדר זה דבר שצריך לחשוב עליו

ישראל אייכלר:  כל הדיור מוגן נמצא באזורים יקרים, מבחינת הקרקע

ישראל אייכלר:  אז אולי צריך להקים גם באזורים יותר כפריים, שם הקרקע יותר זולה

קריאה: רק צריך לשחרר חסמים

ישראל אייכלר: איזה חסמים? טוב, אנחנו נעבור לדוקטור ינון שנקר, מייצג את איגוד רופאי בריאות הציבור

ינון שנקר: שלום כבוד היושב ראש, האמת היא שאני מייצג גם את קבוצת Impact

ינון שנקר:  אני מביא מסר מהרבנים הראשיים והייתי מתייחס לנושא שקשור לא רק לעשייה בכסף, אלא מצביע על שני דברים ישימים מאוד

ינון שנקר:  שני הרבנים הראשיים, הוציאו בחגי תשרי, איגרת לכל רבני בתי הכנסת ולכל הגבאים, בבקשה לנסות ולוודא שהקשישים שנמצאים בבתי הכנסת יגיעו לתפילה, תהיה להם מערכת של שיעורים בתקופה הפחות פעילה שלהם, מתפילת שחרית, ועד לתקופה מאוחרת יותר ביממה, כחלק מהפתרון של נושא הבדידות

ינון שנקר:       אז מה אומר רופא מומחה בבריאות הציבור חילוני לנושא הרבנות? כי אני חושב שאחד המסרים שאנחנו לומדים מהעולם, זו החשיבות של מנהיגות דתית, כתורמת לנושא של הזדקנות מיטבית

ינון שנקר:  ואני חושב שהנושא הזה הוא משהו שנוגע גם אל הרב אדלשטיין, שציינת את חגיגת ה-100 שלו וגם אחרים

ינון שנקר:  הנושא השני הוא עיר ידידותית גיל

ינון שנקר:  עיר ידידותית גיל זה מושג של האומות המאוחדות ובמדינת ישראל, לצערנו, יש רק חמש ערים שמוכרות כעיר ידידותיות גיל

ינון שנקר:       התפקיד של הרשות המקומית, יחד עם כל הארגונים החשובים שנמצאים כאן והממשלה, זה לנסות ולהגיע לכך שבשלטון המקומי, נמצאת ההכלה והאחריות לקשישים שגרים באותם ישובים וזה נכון לגבי כל 258 הרשויות המקומיות, זה הוא מסר חשוב שני

ינון שנקר:  דת ומנהיגות בבריאות הציבור, עובדים ביחד למען הזקן, הזקן איננו נטל אלא נכס עבור העיר

ינון שנקר:  ואם נצליח להנחיל את המסר הזה, אז נצליח מאוד

יבגני סובה: מה השמות של הגיבורים? אמרת על חמש ערים, מה הן חמש הערים?     

ינון שנקר: הערים זה כפר סבא, תל אביב, ירושלים ורמת השרון

ישראל אייכלר: העיקר שגם ירושלים בניהן, זה מה שחשוב לי

ינון שנקר: זה אגב לא המהלך היחיד - - -      

יבגני סובה: בעקבות כל מה שקורה עכשיו סביב הארנונה, אתה מבין מה עשית? חמישה ראשי ערים צריכים להיות עכשיו שמחים ו-253 ראשי ערים צריכים להיכנס ללחץ, נכון? בואו נכניס אותם ללחץ

ישראל אייכלר: יבגני, אם היית מגיע לפני דקה, היה פה איזה שהוא מרואיין שאמר שצריך להקים דיור מוגן באזורים פריפריאליים, כי כל המוסדות לדיור מוגן, רובם ככולם, נמצאים במרכזי הערים היקרות ועלות הקרקע שלהם יקרה

ישראל אייכלר:  אתה צודק, צריך להקים דיור מוגן באזורים פריפריאליים, גם עלות הקרקע היא זולה יותר, גם האזור הוא יותר כפרי וגם יש יותר שטח

יבגני סובה: ועדת משנה, בנושא של דיור סוציאלי, שקיימת בחסות של ועדת העלייה והקליטה, היא עוסקת בנושא של העולים הקשישים

יבגני סובה:  אז העלו גם את הסוגייה הזאת של כל המכרזים, של הקרקע, שהיא קרקע חומה, חצי פרטית חצי לא פרטית, שם אנחנו מכירים את הבעיה הזאת

יבגני סובה:  זה נוגע לא למאות אלפים אלא לעשות אלפים, אבל זו סוגייה נוגעת לקשישים עולים

יבגני סובה:  דווקא בפריפריה, שם אפשר לבנות

יבגני סובה:  במקומות כמו ערד ובמקומות נוספים בצפון, שם גם לא ניגשים למכרזים כדי לבנות

ישראל אייכלר: זה הכי נכון גם מבחינת הקרקע

יבגני סובה: כי הם לא מבינים מה יעשה עכשיו בעל בניין בערד אחרי 20 שנה, כשהוא יכול לעשות עם הבניין הזה מה שהוא רוצה

יבגני סובה:  זה לא שווה לא

יבגני סובה:  שווה לו לבנות באזור הרצליה, כי הוא יודע שאחר כך הוא יוכל לשייך את הנכס הזה לעצמו ולא דווקא למכרז של משרד הקליטה והשיכון

ינון שנקר: כבוד היושב ראש, רק במשפט אחד כי נקטעתי על ידי חבר הכנסת המכובד

ינון שנקר:  זאת איננה היוזמה היחידה בתחום של הרשויות המקומיות והזקן בישראל

ינון שנקר:  יש יוזמות מצוינות שהתחילו ממש בתקופה האחרונה

ינון שנקר:  ׳מונימאה׳, של ג׳וינט אש״ל, יחד עם משרדי הממשלה, הוזכר כאן על ידי שלומית התדריך לעת זקנה בתחום של חיזוק המשמעות של בריאות ושל היבטים אחרים של הזקנה בעיר, ואני חושב שהדגש על החובה של הרשויות המקומיות, זה אחד מהדברים שהם מסר חשוב לכולנו

ישראל אייכלר: אני רוצה לאפשר את רשות הדיבור ליריב מן, מנהל לאזרחים ותיקים במשרד הרווחה

ישראל אייכלר:  בבקשה

יריב לוין: קודם כל אני מודה על קיום הדיון הזה

יריב לוין:  ראשית אני רוצה להתייחס להערה שעלתה פה

יריב לוין:  למשרד הרווחה יש התקשרות עם ׳יד שרה׳, אני לא מכיר את מה שדיברת עליו

יריב לוין:  יש 14 אלף אנשים שמחוברים ללחצני מצוקה ולחיישנים למניעת נפילה

יריב לוין:  אם יש בעיה בין המשרד לבין ׳יד שרה׳, אנחנו נפתור אותה בתוך המשרד

ישראל אייכלר: הוא דיבר על מתנדבים

ישראל אייכלר:  על הפניית מתנדבים שיעבדו שם על מנת שתהיה להם תעסוקה

יריב לוין: אה, בסדר, מצוין

יריב לוין:  אני רוצה להגיד שנייה משהו טיפה יותר רחב, ברשותך אדוני היושב ראש

יריב לוין:  בישראל יש פיצול בעבודה הממשלתית כלפי נושא המענים לזקנה

יריב לוין:  יש מספר משרדים ומספר גורמים שמטפלים בנושא הזה

יריב לוין:  משרד הרווחה הוא בעצם אולי הגורם היחיד שיש לו נגישות לכל 257 הרשויות המקומיות, באמצעות המחלקות לשירותים חברתיים

יריב לוין:  אין ישוב ואין מועצה בארץ שאין לה מחלקה לשירותים חברתיים והדבר הזה מוגדר בחוק

יריב לוין:       אותן מחלקות עוסקות בשלושה דברים עיקריים: 1

יריב לוין:  הגברת שייכות כמענה לבדידות- כל קהילה על פי הדברים שמתאימים לה

יריב לוין:  2

יריב לוין:  שימור תפקודים: למשל, מרכזי היום שלנו, שידידי, סמי קידר שיושב כאן, אחראי ביחד עם עמותת ׳מטב׳ על 180 מרכזי יום

יריב לוין:  ושם, במרכזי היום, עושים פעילות שמשמרת את התפקוד ומעכבת את ההזדקנות בהמון המון דברים

יריב לוין:  3

יריב לוין:  מניעת סיכון וסכנה: כל אותם מקרים של התעללות באזרחים ותיקים, בין אם זה על ידי המעגל הראשון, המשפחתי, על ידי שכנים או על ידי נוכלים, זה התפקיד השלישי שלנו

יריב לוין:       אנחנו חושבים שבכל השדה החברתי, המשרד שלנו צריך להוביל את נושא המענים להזדקנות וצריך לתכלל את הפעולה שמבצעת הממשלה בתחומים האלה

יריב לוין:  וגם, יש לנו אגף שני שעוסק ברגולציה על בתי האבות והדיור המוגן, עם יחידת התכנון במשרד, שהיא בהחלט שותפה נאמנה של משרד השיכון בכל מה שקשור להצעת מתווה לתוכנית, שאותה נגיש לשר שלנו, השר יעקב מרגי, בנוגע לנושא של דיור מוגן

יריב לוין:       יש אומרים דיור בר השגה ויש אומרים דיור למעמד הביניים, כך או כך, זה נושא שאנחנו בהחלט צריכים להתחיל להתמודד אתו

יריב לוין:  המערכות שלנו הוכחו ככאלה שעובדות

יריב לוין:  בין אם זה מועדונים חברתיים, בין אם זה קהילות תומכות, בין אם זה מרכזי יום ובין אם זה שירותים להפגת בדידות, ששוב, ניתנים בכל קהילה על פי מה שמתאים לה, לרצון שלה וליכולות שלה

יריב לוין:  אנחנו ערוכים לקבל עלינו עוד ועוד משימות בתחומים האלה שקשורים - - -      

ישראל אייכלר: אנחנו בוועדת הרווחה נטיל עליכם

ישראל אייכלר:  תהיה איתנו בקשר, לנו הרבה מה לתת בדברים האלה ובעיקר מה שהזכרתם פה, נדמה לי הדוקטור הזכיר את זה, של אנשים שצריך לשאול עליהם כשהם חיים בבית ונהפכים תלויים

ישראל אייכלר:  אני מכיר מקרה של זוג מבוגרים שמאז הקורונה מפחדים לצאת מהבית, ואם לא היו אנשים שדופקים בדלת ומשאירים להם מוצרים –, יש הרבה כאלה

יריב לוין: אדוני כבוד היושב ראש, החברה הישראלית נפרדה מהקורונה אבל האזרחים הוותיקים עדיין לא, חלקם עדיין חיים בחשש וחלקם לא חזרו חזרה למרכזי היום

יריב לוין:  וכמובן, ראש החץ של עבודת החברה והרווחה, זה אותם עובדים ובעיקר עובדות סוציאליות, במחלקות לשירותים חברתיים

ישראל אייכלר: ולכן מאוד חשוב שהם יכנסו להסכמים האלה

יריב לוין: נכון

ישראל אייכלר: מנכ״ל ארגון ׳מהלב׳, סמי קידר, בבקשה

שמואל תמיר: קודם כל אני רוצה לברך על היום הזה ואני לא אחזור על כל מה שדיברו פה על הזדקנות האוכלוסייה, אבל אני רוצה להגיד שמאוד התרשמתי מהתוכניות

שמואל תמיר:  יש המון המון תוכניות, אבל המצב בשטח, רבותיי, קצת שונה

שמואל תמיר:  אני אתן לכם כמה דוגמאות

שמואל תמיר:  עדיין בימי שישי, בסוף שעות הפעילות בשוק, המון זקנים מחפשים אוכל

שמואל תמיר:  עדיין יש כאלה שלא לוקחים תרופות, עדיין יש כאלה שלא מחממים את הבתים

שמואל תמיר:  אתם יכולים להגיד מה שאתם רוצים אבל עדיין יש קשישים כאלה

שמואל תמיר:       הגוף היחידי בארץ שיכול לתת מענה לבדידות זה מרכזי היום

שמואל תמיר:  מרכזי היום נמצאים על סף פשיטת רגל ואני שמח שמר יריב מן נמצא פה, כדי שאם הוא רוצה להגיד הוא יוכל גם להגיד את זה

שמואל תמיר:  רבותיי, הם על סף קריסה

שמואל תמיר:  התעריף לא השתנה מאז בפברואר 2020

שמואל תמיר:  קיבלנו בתקופת הקורונה איזה שהוא שיפוי, השיפוי נגמר כי הקורונה הסתיימה והתעריף נשאר אחורה

שמואל תמיר:  אנחנו נמצאים באיזה שהוא משבר שמחייב עדכון של התרעיף, כי המצב של מרכזי היום הוא גרוע מאוד ואני מקווה מאוד שיריב יחזק את מה שאני אומר

ישראל אייכלר: תודה רבה

ישראל אייכלר:  אני רוצה לסכם את הדברים

ישראל אייכלר:  דיברנו בישיבה על התמודדות המדינה עם הזדקנות האוכלוסייה, על הקצאה ותכנון ביקושים לדיור למבוגרים

ישראל אייכלר:  אנחנו נבקש לקבל ממנהל התכנון את הדו״ח שתסכמו, לאחר השולחנות העגולים עם כל הגורמים שעוסקים בקשישים

יונתן דקל: אני ממנהל התכנון, אני יכול להשלים אם אתה רוצה

ישראל אייכלר: אני רוצה שתשלים, אבל לא פה בדיון, אלא לקבל את הדו״ח אחרי שתסכמו את הדברים

ישראל אייכלר:  ויכול להיות שנקיים על זה דיון, כי זה קריטי

ישראל אייכלר:  כי אנחנו הולכים ומזדקנים ועד שהתוכניות האלה יבוצעו אנחנו כבר נהיה בני 90

יונתן דקל: אני רק רוצה להגיד במילה

יונתן דקל:  מנהל התכנון נמצא בליבת תעשייה שקשורה גם כן לדיור ולריבוי קהילות

יונתן דקל:  בהוראות תמ״א 35 תיקון ארבע, יש את מה שנקרא ׳דיור מכליל׳

יונתן דקל:  כל תוכניות מגורים על מעל 100 יחידות דיור, שמקודמת על ידי המדינה, צריכה גם לכלול פתרונות של דירות קטנות

ישראל אייכלר: אתם עובדים על זה?     

יונתן דקל: זה נמצא עמוק בפנים

יונתן דקל:  גם תוכניות בפריפריה

יונתן דקל:  דיברו קודם על תוכניות בוותמ״ל

יונתן דקל:  יש תוכניות של דיור מוגן ומגרשים גם בפריפריה, בצפון ובדרום

ישראל אייכלר: נשמח לקבל את התוכניות האלה

קריאה: הן פשוט לא מותאמות לדיור מוגן, זו הבעיה

קריאה: גם אין יזמים

ישראל אייכלר: אומר לי חבר הכנסת שוסטר, שנמצא איתנו כאן פרופסור יצחק בריק, יושב ראש האגודה לגרונטולוגיה, בבקשה אם תוכל במשפט אחד להוסיף לנו איזו תובנה על מה שלא נאמר פה

יצחק רבין: אם במשפט אחד אז אני יכול לומר ככה

יצחק רבין:  לפני שנים ספורות ישבתי כאן ליד יושב ראש הוועדה וניהלנו דיון במשך שעה וחצי בו גיבשנו תוכנית לאומית לזקנה, ששוכבת על אחד המדפים וצוברת אבק

ישראל אייכלר: מי היה היושב ראש?     

יצחק רבין: חברת הכנסת טלי פלוסקוב, הייתה יושבת ראש ועדת המשנה להכנת תוכנית אב לאומית לזקנה

יצחק רבין:  מה שמדינת ישראל צריכה היום זו תוכנית אב לאומית לזקנה

יצחק רבין:  הקול קורא לזה יכול באמת לצאת מהשולחן שלך, אם תיקח יוזמה על העניין הזה ולהחזיר עטרה ליושנה כדי באמת לקדם את הנושא הזה

ישראל אייכלר: טוב

ישראל אייכלר:  תודה רבה

ישראל אייכלר:  אנחנו באמת דיברנו על זה שצריך להקים את ועדת השרים לענייני זקנה

ישראל אייכלר:  זקנה זה מלשון 'זה קנה חכמה'

ישראל אייכלר:  'קשישא' זו מילה ארמית בכלל

ישראל אייכלר:  אני זוכר שלבן גוריון קראו ׳הזקן׳ וזה היה תואר כבוד

ישראל אייכלר:  אז נבקש לקבל את הדו״ח ממנהל התכנון, נדבר עם משרד הרווחה על מנת להקים מחדש את ועדת השרים לענייני זקנה, בראשותו של השר, על מנת להתכונן להזדקנות האוכלוסייה, בשיתוף עם המשרדים המטפלים בקשישים

ישראל אייכלר:  בנוסף, גם לקיים שולחנות עגולים עם כל הארגונים האזרחיים והמקצועיים בעניין הזה

ישראל אייכלר:              אנחנו יוזמים הקמה של ועדת שרים, אבל אנחנו לא שרים, אבל השרים ישבו שם בראשות שר הרווחה, כמובן

ישראל אייכלר:  יש לחזק את מגמת הטיפול בזקן בבית ובקהילה תוך שמירה על עצמאותו, באמצעות מתן מעטפת מתאימה לרשות המקומית ולארגונים כמו ׳יד שרה׳ ואחרים, להגדיל את מכסת העובדים הזרים בתחום הסיעוד במוסדות הסיעודיים, כמו שדיברנו עם אבוטבול, לא פחות מבחקלאות

ישראל אייכלר:  אנחנו גם נרד עכשיו לדיון בוועדה לעובדים זרים לגבי העובדים הסיעודיים

ישראל אייכלר:  בנוסף, אנחנו גם רוצים לעודד הקמת דיור מוגן בפריפריה, שם הקרקע זולה והמרחבים יותר בריאים לקשישים

ישראל אייכלר:  אם יש עוד רעיונות, אנחנו נשמח לקבל אותם בכתב

קריאה: תעלה את התעריף של מרכזי היום

ישראל אייכלר: דיברנו על 50 מיליון, לא קיבלתם את זה כבר?     

קריאה: לא קיבלנו

ישראל אייכלר: אז אנחנו מקווים בעזרת השם להיפגש גם בדיונים הבאים

ישראל אייכלר:  תודה רבה לכולם

ישראל אייכלר:  הישיבה הזו נעולה